வெளியன்

வெளியன் என்னும் பெயர் வானவெளி போல் உயர்ந்த உள்ளம் கொண்டவன் என்னும் பொருள்படுகையில் பொதுச்சொல்; ஒருவன் பெயரை உணர்த்தும்போது குறிச்சொல்.
வெளியனூர் திண்டிவனம் சட்டமன்றத் தொகுதியில் உள்ள ஓர் ஊர். 
வெளியம் என்னும் ஊர் சேரமன்னன் வானவரம்பன் ஆட்சிக்கு உட்பட்டிருந்தது. வானவரம்பன் வெளியத்து அன்ன நம் மாணலம் மாமூலனார் பாடல் அகம் 359
வெளியன் என்னும் பெயருடன் விளங்கியதாகத் தெரியவரும் மூன்று அரசர்களும் வேளிர் குடியைச் சேர்ந்தவர்கள். இவர்களது பெயரில் ‘வேண்மான்’ (வேள் மகன்) என்னும் அடைமொழி உள்ளதால் இதனை உணரமுடிகிறது. 
பதிற்றுப்பத்து இரண்டாம் பத்து பாடல்களில் போற்றப்பட்டவன் இமயவரம்பன் நெடுஞ்சேரலாதன். இவனது தாயார் வெளியனின் மகள். வெளியன் வேண்மான் நல்லினி பதிற்றுப்பத்து பதிகம் 2
வெளியன் வேண்மான் ஆய்எயினன் மிஞிலி தாக்கிய பாழிப்பறந்தலைப் போரில் மாண்டபோது உருவினை நன்னன் அருள் காட்டாமல் ஒதுங்கிக்கொண்டான் பரணர் பாடல் அகம் 208
(சேலம் மாவட்ட வீரகனூர் அரசன் வெளியன் தித்தன் (வெளியன் மகன் தித்தன்) முரசில் விளக்கேற்றி வைத்தான். வரலாற்றுப் பார்வையில் இந்த விளக்குதான் திருவண்ணாமலைத் தீபம் எனக் கொள்ள இடமுண்டு. வீரை வேண்மான் வெளியன் தித்தன் முரசுமுதல் கொளீஇய மாலை விளக்கு முதுகூத்தனார் பாடல் - நற்றிணை 58
பள்ளி வேளான் என அழைக்கப்படும் கலிங்க நாட்டு அடிமைகள் இவன் வம்சத்தினர் என கருதப்படுகிறார்கள்.

மேலும் காண்க
தித்தன், தித்தன் வெளியன் – சோழ அரசர்கள்

அடிக்குறிப்பு

பகுப்பு:சங்க காலச் சமூகம்
பகுப்பு:சங்ககால ஆயர்
பகுப்பு:சங்ககால வேளிர் அரசர்கள்